

PÁLYÁZATI FELHÍVÁS


Bácsalmás Város Önkormányzatának Képviselő-testülete a 2025. évi önkormányzati költségvetési rendeletében jóváhagyott, a társadalmi és civil szervezetek támogatására fordítható összeg odaítélésére pályázati felhívást tesz közzé. 

Támogatási célok:
a) az egészséges életmód segítését célzó szolgáltatás, 
b) a környezet-egészségügy, különösen a köztisztaság, települési környezet tisztaságának biztosítása, 
c) a helyi környezet- és természetvédelem célját szolgáló tevékenység, 
d) a kulturális szolgáltatás, a kulturális örökség helyi védelme, valamint a helyi közművelődési tevékenység támogatása, 
e) az épített örökség helyi védelme, 
f) a gyermekjóléti szolgáltatás és ellátás, különösen a gyermekek táboroztatása, 
g) a sport és ifjúsági ügy, 
h) a nemzetiségi ügy, 
i) a közreműködés a település közrendjének, közbiztonságának és vagyonvédelmének biztosításában, 
j) kiadványok készítése, megjelentetése,
k) civil szervezet működése.

Pályázhatnak azok a civil szervezetek, amelyek
a) bejegyzett székhelye Bácsalmás közigazgatási területén van, 
b) tevékenységét kizárólag, vagy elsősorban a bácsalmási lakosság érdekében végzik. 

A pénzügyi támogatás általános feltételei:
a) a pályázó legalább 2 éve folytat tevékenységet Bácsalmáson
b) a pályázónak nincs lejárt köztartozása
c) a pályázó a korábban kapott támogatással elszámolt
d) nincs folyamatban a pályázóval szemben tartozás rendezésére, a szerveződés megszüntetésére irányuló, valamint törlés iránti eljárás
e) a támogatott program résztvevőinek több mint fele helyi lakos
f) a pályázó rendezvényein Bácsalmás Város Önkormányzatát támogatóként tünteti fel.
 
Nem nyújtható támogatás a kérelmezőnek, ha azt üzleti-gazdasági tevékenységre kívánja felhasználni.

A pályázathoz mellékelni kell:
a) a pályázati adatlapot,
b) a civil szervezet nyilatkozatát arra vonatkozóan, hogy a törvénynek megfelelően az éves beszámolóját, és közhasznúság esetében a közhasznúsági mellékletet is letétbe helyezte.

A pályázat beadási határideje: 2025. április 15.

A pályázati kiírásnak nem megfelelően benyújtott pályázatok esetén a pályázót egy alkalommal – 8 napos határidő tűzésével – hiánypótlásra kell felhívni. Amennyiben a hiánypótlási határidő eredménytelenül telt el, a nem megfelelően benyújtott pályázatot támogatásban részesíteni nem lehet.

Beadási cím: Bácsalmási Közös Önkormányzati Hivatal, 6430 Bácsalmás Gróf Teleki u. 4-8. „Civil pályázat” megjelöléssel.

Pályázni pályázati adatlapon kell, mely a Bácsalmási Közös Önkormányzati Hivatal portaszolgálatánál térítésmentesen vehető át, vagy letölthető a www.bacsalmas.hu honlapról.

A pályázat elbírálásának határideje: 2025. április 30.

A nyertes pályázókat a www.bacsalmas.hu honlapon tesszük közzé.

A pályázó a támogatásként kapott összeg vonatkozásában legkésőbb a következő év május 31-ig, büntetőjogi felelősségének tudatában, aláírásával igazolt beszámolóban tájékoztatni köteles a támogatást nyújtót az elnyert összeg felhasználásáról.

Bácsalmás, 2025. március 06. nap

